b'\n_START_ARTICLE_\nPharfar\n_START_SECTION_\nKarriere\n_START_PARAGRAPH_\nSom producer og sanger er Pharfar nok mest kendt fra dancehall trioen Bikstok R\xc3\xb8gsystem, og som den ene halvdel af dub-ekvilibristerne Djosos Krost; og den ene halvdel af bandet og producerduoen Donkey Sound._NEWLINE_Ud over det har han ogs\xc3\xa5 produceret for adskillige danske og udenlandske artister, bl.a. Natasja, Djosos Krost, Jah Bobby, Cornstick, Sizzla, Jah Mason, Half Pint, Johnny Clarke, Horace Andy, Sugar Minott, Max Romeo, King Kong, Junior Murvin mf._NEWLINE_Pharfar har desuden optr\xc3\xa5dt som livetrommeslager i det danske reggae backing band Riddim Force._NEWLINE_Pharfar er fast medlem af Rubadub Sundays p\xc3\xa5 Spillestedet Stengade 30 i K\xc3\xb8benhavn._NEWLINE_Pharfar var medlem af hiphop gruppen Double Mouth, der bestod af Pharfar, Mis Marie og DJ Noize. _NEWLINE_I 1999 udsendte de debutalbummet Rhymes Ahead._NEWLINE_Han var desuden ogs\xc3\xa5 medlem af bandet Superboi._NEWLINE_I 2005 debuterede han som skuespiller i DR b\xc3\xb8rneprogrammet Helt Sikkert DR sammen med Steen Koerner og Chapper, i 2009 medvirkede han i satireserien Chapper og Pharfar p\xc3\xa5 DR1._NEWLINE_Siden 2008 har Pharfar produceret sammen med dj og producer Fresh-I under navnet Donkey Sound hvor de har produceret for Wafande, Little Kaka, Shaka Loveless, Natasha og flere andre._NEWLINE_I 2012 gik Donkey Sound sammen med Musicall Management og andre akt\xc3\xb8rer fra den danske underholdningsbranche og stiftede Donkey Records, hvis f\xc3\xb8rste udgivelse var Little Kakas "Bang Bang", der var ugens uundg\xc3\xa5lige p\xc3\xa5 P3_NEWLINE_I 2013 blev Bikstok R\xc3\xb8gsystem gendannet, og to \xc3\xa5r senere udkom gruppens andet album Uranium.'